گورجوستانین ساگارجو شهرین‌ده بیر سالدیرقانین آپارتمانین بالکنون‌دان سلاحلا آتیش ائتمه‌سی نتیجه‌سینده بیری پلیس اولماقلا ۵ نفر یاشامینی ایتیردی، ۵ نفر یارالاندی.
گورجوستان ایچ ایشلری باخانلیغین‌دان وئریله‌ن یازیلی آچیقلامادا ۴۹ یاشینداکی سالدیرقانین، یاشادیغی آپارتمانین بالکنوندان سلاحلا آتیش ائتدیگی بیلدیریلدی.
آچیقلامادا، حادثه نتیجه‌سین‌ده ۴ مولکی وطنداش و بیر پلیسین حیاتینی ایتیردیگی، ۵ نفرین یارالاندیغی قید ائدیلدی.
گوونلیک گوجلرینین سالدیرقانین ائوینه عملیات تشکیل ائتدیگی بیلدیریلن آچیقلامادا، شبهه‌لینین پلیس گلنه قدر اؤزونو اؤلدوردوگو ایفاده ائدیلدی.
حادثه یئرینه گئدن گورجوستانین ایچ ایشلری باخانی واختانگ گوملاوری، وطنداشلارا و پلیسه آتیش ائدن سالدیرقانین ۲۰۰۶-۲۰۲۱.جی ایللرده گورجوستان سلاحلی گوجلرین‌ده خیدمت ائدتدیگینی بیلدیردی.
سالدیری ایله باغلی سوروشدورما باشلادیلدی.
